แรกเริ่มผมมีอาการปวดลองเอามือคลำดูมันตุ่มบวมเล็กๆข้างซ้ายทวาร พอรุ่งเช้ามันก็ยุบลงแต่มีอาการเจ็บ แสบ เวลานั่งไม่สะดวก แรกๆทำกิจกรรมยากมาก เพราะแค่จะฉี่หรือไอแรงๆหัวเราะหนักๆ ก็มีอาการเจ็บ หลังๆสามารถทำกิจกรรมได้ไม่เจ็บแต่ก็ยังไม่หายดี บางทีมีเมือกสีขุ่นๆติดกางเกงใน มีกลิ่นเหม็น เวลาถ่ายเสร็จฉีดน้ำไปโดนจะเจ็บจี๊ดๆ พอเอาทิชชู่เช็ดเบาๆ มีเลือดติดเป็นจุดนึงตรงข้างซ้าย เป็นๆหายๆ บางทีไม่เจ็บ บางทีมีเลือดตรงจุดที่บอก ผมเป็นมาเดือนครึ่งละครับ ผมเป็นอะไรครับ
สวัสดีค่ะ อาการเจ็บที่ทวารหนัก มีเมือกไหล คลำได้ตุ่ม อาจเกิดจาก-ริดสีดวงทวาร-แผลฉีกขาดที่รูทวารหนัก จากอุบัติเหตุ การเสียดสี-ฝีที่ทวารหนักโรคริดสีดวงทวาร เป็นภาวะที่พบได้่บ่อย โดยเป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาการดูแลตัวเองเบื้องต้น คือการปรับพฤติกรรมโดยลดปัจจัยที่มีผลต่อการเกิดริดสีดวงค่ะ ควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระหากยังมีอาการเจ็บทวารหนักเรื้อรัง อุจจาระเป็นเลือด น้ำหนักลด ลักษณะอุจจาระเปลี่ยนแปลง ควรไปพบแพทย์เพื่อตรวจเพิ่มเติม